Publication: Magyar Közlöny
Issue: MK-2003-34 (Year: 2003, Number: 34)
Era: 1990-2004
Section: A Btk.-nak az 1998. évi LXXXVII. törvény 62. és
Paragraph Index: 1446

282. §-ának (1) bekezdésében írt alapesete sorol fel, továbbá a Btk. 282. §-ának (2) bekezdésében írt alapeseti elkövetési magatartások közül a kábítószer kínálására és/vagy átadására is. A szöveg nyelvtani értelme logikailag kizárja, hogy a (8) bekezdésében megállapított privilegizált eset alkalmazható legyen, és az ahhoz tartozó büntetési tételek vonatkozzanak a csekély kábítószer-mennyiségre megvalósult szóban levõ alapeseti elkövetési magatartásokra akkor, ha a Btk. 282. §-ának (3) és (4) bekezdéseiben felsorolt minõsítõ körülmények az alapeseti cselekményt súlyosabban minõsítik. A büntetési tételek eltérõ mértékének elvi alapja és indoka az, hogy a különbözõ bûncselekmények társadalomra veszélyességének mértékét a törvényalkotó eltérõnek ítéli meg. A Btk. 282. §-ának (8) bekezdése sem tekinti egyforma súlyúnak az alkalmazási körébe tartozó elkövetési magatartásokat. A csekély mennyiségû kábítószer kínálásával, átadásával megvalósult eseteket súlyosabbnak megítélve ezekre — enyhítõ rendelkezés alkalmazása nélkül — csak szabadságvesztés kiszabását írja elõ, míg enyhébb megítélést tulajdonít (1) bekezdésbe illeszkedõ elkövetési magatartásoknak, mert azokhoz alternatív büntetési nemek alkalmazását rendeli. A Btk. 282. §-ának (3) és (4) bekezdésében felsorolt minõsítõ körülmények a nem csekély mennyiségre elkövetett alapeseti bûncselekmények büntetési tételeit nagyságrendileg szigorítják. Ebbõl a megkülönböztetésbõl logikailag vitathatatlanul az következik, hogy a (8) bekezdés alá tartozó esetekkel nem ítélhetõ meg azonosan, mert eltérõ — nagyobb — társadalomra veszélyességet képvisel az olyan eset, amikor csekély kábítószer mennyiségre és a (8) bekezdésében szerinti elkövetési magatartásokkal ugyan, de a (3) és/vagy (4) bekezdésében szerinti minõsítõ körülmények fennforgásával valósítja meg az elkövetõ a cselekményt. Egyértelmû tehát, hogy a Btk. 282. §-ának (8) bekezdése szerint nem minõsíthetõ a csekély mennyiségû kábítószerre elkövetett cselekmény akkor, ha a (3) és (4) bekezdésében felsorolt minõsítõ körülmények valamelyike fennáll. Ebben az esetben a Btk.

Source: https://magyarkozlony.hu/hivatalos-lapok/a793ffc3a736c38a7041d1dbdbbb86fb72a7b803/dokumentumok/d96de82f26891e15047c404d15b4358bf9fbb8ab/letoltes